钦定古今图书集成/明伦汇编/氏族典/第090卷 > 《廖用贤尚友录》 > 乌重引
## 钦定古今图书集成/明伦汇编/氏族典/第090卷 > 《廖用贤尚友录》 > 乌重引

按《唐书乌重引传》：“重引，字保君，河东将承玭子也。少
为潞牙将，兼左司马。节度使卢从史奉诏讨王承宗，
阴与贼连。重引乃缚从史，帐下士敛手还部，无敢动。
宪宗嘉其功，擢河阳节度使，封张掖郡公。帝讨淮蔡，
诏重引以兵压贼境，割汝州隶其军。三年，贼平，再迁
检校司空，进邠国公，徙横海军，讨王廷凑，重引久不”
进，穆宗诏杜叔良代之，以重引为太子太保。长庆末，
以检校司徒、同中书门下平章事，为山南西道节度
使。召至京师，改节度天平军。文宗初，真拜司徒，兼节
度沧景，以齐州隶军。未几卒，赠太尉，谥懿穆。重引出
行伍，善抚士，待官属有礼。当时有名士如温造、石洪
皆在幕府。既没，士二十馀人刲股以祭。子《汉弘》嗣爵。